Horor film
Horor film je filmski žanr koji za cilj ima izazivanje straha kod publike u svrhu zabave. Horor filmovi dodatno ciljaju pobuditi noćne more, strahove, odbojnost i strah od nepoznatog. U početku nadahnut književnošću autora poput Edgara Allana Poea, Brama Stokera i Mary Shelley, horor postoji kao filmski žanr više od jednog stoljeća. Horor se također može preklapati sa žanrovima fantazije, nadnaravne fikcije i trilera. Zapleti unutar horor žanra često uključuju miješanje zlih sila, događaja ili ličnosti u svakodnevni svijet. U najčešće elemente spadaju duhovi, vanzemaljci, vampiri, vukodlaci, mumije, demoni, sotonizam, đavo, zli klovnovi, opake životinje, mučenje, zle vještice, demonsko zaposjedanje, ploča za oujiju, čudovišta, zombije, uznemirena djeca, kanibalizam, psihopati, prirodne sile, kultovi, crna magija, distopijski ili apokaliptični svjetovi i serijske ubice. Primjer podžanra je psihološki horor.